b'\n_START_ARTICLE_\nI\xc5\xa1bandymas\n_START_PARAGRAPH_\nI\xc5\xa1bandymas - terminuota darbo veikla, nustatoma, siekiant patikrinti, ar darbuotojas tinka sulygtam darbui, taip pat stojan\xc4\x8diojo dirbti pageidavimu \xe2\x80\x93 ar darbas tinka darbuotojui. Tokia veikla yra ribojama terminu. Atitinkamas laikotarpis vadinamas i\xc5\xa1bandymo (bandomuoju) laikotarpiu.\n_START_SECTION_\nLietuva\n_START_PARAGRAPH_\nI\xc5\xa1bandymas Lietuvoje \xc5\xa1ali\xc5\xb3 susitarimu gali b\xc5\xabti sulygstamas (sudarant darbo sutart\xc4\xaf). I\xc5\xa1bandymo s\xc4\x85lyga turi b\xc5\xabti nustatoma darbo sutartyje (LR DK 105 str.). I\xc5\xa1bandymo laikotarpiu darbuotojui taikomi visi darbo \xc4\xafstatymai. I\xc5\xa1bandymo terminas negali b\xc5\xabti ilgesnis kaip 3 m\xc4\x97nesiai (LR DK 106 str. 1 d.). \xc4\xaestatym\xc5\xb3 nustatytais atvejais norint patikrinti, ar darbuotojas tinka sulygtam darbui, gali b\xc5\xabti taikomi ilgesni i\xc5\xa1bandymo terminai, bet ne ilgesni kaip 6 m\xc4\x97nesiai. \xc4\xae i\xc5\xa1bandymo termin\xc4\x85 ne\xc4\xafskaitomi laikotarpiai, kai darbuotojas nebuvo darbe.\n_START_SECTION_\nI\xc5\xa1bandymo rezultatai\n_START_PARAGRAPH_\nJei darbdavys pripa\xc5\xbeino, kad i\xc5\xa1bandymo norint patikrinti, ar darbuotojas tinka pavestam darbui, rezultatai nepatenkinami, jis iki i\xc5\xa1bandymo termino pabaigos gali atleisti darbuotoj\xc4\x85 i\xc5\xa1 darbo, apie tai ra\xc5\xa1tu \xc4\xafsp\xc4\x97j\xc4\x99s darbuotoj\xc4\x85 prie\xc5\xa1 3 dienas, ir nemok\xc4\x97ti jam i\xc5\xa1eitin\xc4\x97s i\xc5\xa1mokos (LR DK 107 str. 1 d.). Jei i\xc5\xa1bandymas yra nustatytas norint patikrinti, ar darbas tinka darbuotojui, i\xc5\xa1bandymo \xc4\xafvertinimas priklauso nuo darbuotojo valios. Per i\xc5\xa1bandymo termin\xc4\x85 darbuotojas turi teis\xc4\x99 nutraukti darbo sutart\xc4\xaf, apie tai ra\xc5\xa1tu \xc4\xafsp\xc4\x97j\xc4\x99s darbdav\xc4\xaf prie\xc5\xa1 3 dienas. Kai i\xc5\xa1bandymo terminas yra pasibaig\xc4\x99s, o darbuotojas tebedirba, nutraukti darbo sutart\xc4\xaf leid\xc5\xbeiama tik bendraisiais pagrindais, nustatytais LR DK XII skyriaus ketvirtajame skirsnyje.\n_START_SECTION_\nVokietija\n_START_PARAGRAPH_\nVokietijos \xc4\xafstatymai nenumato i\xc5\xa1bandymo termino. \xc4\xaeprastas iki 6 m\xc4\x97n. Iki i\xc5\xa1bandymo termino pabaigos gali atleisti darbuotoj\xc4\x85 i\xc5\xa1 darbo, apie tai \xc4\xafsp\xc4\x97j\xc4\x99s darbuotoj\xc4\x85 prie\xc5\xa1 2 savaites (BGB 622 \xc2\xa7). I\xc5\xa1imtis: kolektyvin\xc4\x97s sutartys gali numatyti kitus terminus. Pagal kai kurias tokias sutartis terminas per pirmas 4 savaites gali b\xc5\xabti netgi vos 2 dienos. Norint atleisti i\xc5\xa1bandymo laikotarpiu esant neterminuotiems darbo santykiams b\xc5\xabtina i\xc5\xa1klausyti Darbo taryb\xc4\x85 (Betriebsverfassungsgesetz 102 \xc2\xa7).'